
SKAIDROJOŠAIS APRAKSTS
Darba apstākļi
	Minimāli betonēšanas zonas materiālu un mehānismu piegādei ar  smagajām  mašīnām gabarīti ir 3.5 × 8 m un betonēšanas zonas – ne mazāk par 20 × 8 m sūknim un mikserim.

Pamatne
Grīdas plātni veido uz jau iepriekš sagatavotas pamatnes – ekstrudētām EPS300 putupolistirola plāksnēm, pieļaujams plaknes līdzenums ±1 cm, nav pieļaujamas sazobēs lokšņu stiķu vietā, lokšņu pieslēgumvietās (pie pamatiem, apkārt komunikācijām u.c. vietām, kur loksnes tiek piegrieztas) pieļaujamas spraugas līdz 1 cm, kuras tiek aizpildītas ar keramzītu vai putām. No sagatavotās pamatnes kvalitātes ir atkarīga grīdas virsmas un plātnes kvalitāte. Pirms darbu uzsākšanas tiek veikta atkārtota pamatnes nivelēšana. Uz sagatavotas pamatnes tiek ieklāta parastā PE plēve 200 mkm 1 kārtā aprakstīt pārlaidumus.

Kompensācijas un darba šuves
Rukuma šuves vismaz 1/3 no betona biezuma, šuvju aptuvenais plāns pielikumā (precizējams uz vietas, pielāgojot uz grīdas izbūvējamo starpsienu plānam).
[bookmark: _Hlk164380105]Apkārt betona plātnei pa perimetru gar sienam, kolonnām un pamatiem uzstādāma kompensācijas lente 8 mm vismaz grīdas seguma augstumā, lieko lenti pēc grīdas seguma ieklāšanas nogriež līdz ar grīdas seguma virsmu.
Kā kustību kompensācijas detaļa tiek uzstādīta HC mini Omega 100/2mm šuve.

[image: ]

Savienojums un attālums starp šuvēm jānovieto tā, lai maksimālā atstarpe būtu 10 mm. 
[bookmark: _Hlk164380829]Uzstādot profilu, vienmēr pārliecināties, ka profila augšējā vertikālā daļa ir vērsta uz augšu. Lejot, pārliecināties, ka betons ir pareizi sablīvēts ap šuves malām.
Grīdu konstrukciju augstumu maiņu vietā tiek uzstādīti leņķi (nerūsējoša tērauda AISI304 ar izmēru 40/40/4 vai 50/50/5, izvietojumus skatīt pielikumā).

Grīdas plātnes stiegrojums
[bookmark: _Hlk164381132]Atsevišķās zonās, atbilstoši Būvprojektam tiek uzstādīts stiegrojuma siets H8@150/150 vienā kārtā ar min viena acs pārlaidumu uz 35 mm Zig-zag distanceriem.
[bookmark: _Hlk164382224]Atsevišķām betona grīdu konstrukcijām paredzēta ne tikai stiegrošana ar tērauda stiegrojuma sietu, bet arī ar sintētisko dispersijas stiegrojumu (CrackStop Ultra) piejaukums 0,9 kg/m3.
Atsevišķām betona grīdu konstrukcijām, kur betons paliek zem seguma - betonam paredzēts metāla dispersijas stiegrojuma (BT-HE) piejaukums 25 kg/m3.

Betonmasas pieņemšana un iestrāde

Betonmasu C30/37 ar BT-HE 75/50 25 kg/m³ un C30/37 ar CrackStop Ultra 0,9 kg/m³, kuru sagatavo betonmezglā (vai piejauc objektā atbilstoši piegādātā betona daudzumam[footnoteRef:1]), pēc tam transportē uz objektu ar betona mikseriem un iestrādā b = 100 – 145 mm atkarībā no grīdu konstrukcijas. Betonamasu padevi organizē ar betona sūkņiem. Grīdas ±0,000 atzīmi nodrošina iepriekš piesaistīts ģeodēzists, pēc kuras atzīmes arī jāvadās veicot betonēšanu. Grīdas betonēšana  veicama  ar  rokām,  uz  betona  masas  uzstādāmas vadulas „vadīklas” ar lāzera niveliera (HILTI PRE3) palīdzību uz noteiktām augstuma atzīmēm (projekta augstuma atzīmes) un pēc tam betonu līdzina ar latu. [1:    Ideāls ir gadījums, kad šķiedra tiek pievienota betona ražotnē, lai gan ir gadījumi, kad šķiedras ievadīšana rūpnīcā ir izslēgta un ir iespējama tikai būvlaukumā. Pievienojot betonu rūpnīcā, šķiedra ir pirmais materiāls, kas pievienojams pusei nepieciešamā maisīšanas ūdens daudzuma. Pēc visu komponentu un atlikušā ūdens ievadīšanas betons tiek sajaukts vismaz 70 reizes ar pilnu ātrumu, lai nodrošinātu vienmērīgu šķiedras sadalījumu. Rūpnīcā sajaucot, stingri ieteicams veikt vismaz 70 maisītāja apgriezienus.] 


Nodilumizturīgais klājums (nobeiguma kārta)

Atsevišķām grīdu konstrukcijām ir paredzēta atšķirīga betona grīdas gala apdare:
- Uz betona virsmas tiek iestrādāts grīdas pašizlidzinošais sastāvs Weber.floor Fine 110 ~ 7mm zem grīdu segumiem (skat. grīdas segumu plānu)
- Betona virsmu pulēšana līdz 800 grit slīpdisku smalkumam. Vispirms virsma tiek pulēta ar 100/200/400/800 (līdz 800) grit amalkuma pakāpes diskiem eksponētajam betonam (skat. grīdas segumu plānu)
- Uz betona virsmas tiek uzklāta epoksīda krāsa Flowcoat SF41. Pamatnei jābūt tīrai, atbrīvotai no būvgružiem. Minimāla gaisa temperatūra +10°C grādi, pamatnes mitrums <5%.

Betona slīpēšanā

Pēc tam, kad ir pabeigta betona un virsmas cietinātāja iestrāde, ir nepieciešams tehnoloģiskais pārtraukums. Betonam ir jāuzņem noteiktu plastiskumu jeb jāsasniedz zināmu saistīšanās pakāpi. Atkarībā no mitruma un apkārtējās vides temperatūras, pārtraukums ilgs no 2 līdz 7 stundām. Pēc tam virsmu apstrādā ar betona slīpmašinām  BARIKELL  OL-90,  BARIKELL MOSKITO  4-60.  Betona virsmu  pie  kolonnām, durvju ailām un sienām ir jāslīpē ar rokām. 
Atkarībā no grīdu konstrukcijas, atšķiras nobeiguma slīpēšana:
Betonam ar turpmāko segumu (flīzes, linolejs) - virsmas nobeiguma slīpēšana notiek ar pannām.   Intervāls starp slīpēšanu ir  atkarīgs   no   virsmas   stāvokļa.   Slīpēšanas nobeigumā veidojas gluda virsma, ar pieļaujamu abrazivitāti, maziem nelīdzenumiem -  kuri nebūs redzami caur turpmāko segumu un neietekmēs tā gludumu.
Betonam kas paredzēts kā gala grīdas segums (pulēts eksponēts betons) - Virsmas nobeiguma slīpēšana notiek ar lāpstiņām.   Intervāls starp slīpēšanu ir  atkarīgs   no   virsmas   stāvokļa.   Slīpēšanas nobeigumā veidojas gluda virsma.

Virsmas aizsardzība

Pēc virsmas slīpēšanas pabeigšanas uz gatavās plātnes virsmas uzklāj ģeotekstilu – materiālu, kas aizkavē izvaikošanu, bet kuru laistot var mitrināt vienmērīgi betona virsmu, plēvi ja laistīšana nav paredzēta vai ar pulverizatoru uzklāj speciālu virsmas sargājošu sastāvu, kas pasargā betona plātni no ātras mitruma iztvaikošanas. 
Nav pieļaujama jebkāda veida vibrācija, kas var  ietekmēt grīdas kvalitāti grīdas izbūves laikā un arī 10 dienas pēc izbūves darbu pabeigšanas. Šādas nelabvēlīgas vibrācijas var rasties izmantojot vibroveltni, pārvietojoties smagajai tehnikai, veicot jebkāda veida demontāžas darbus un veicot citus būvdarbus vai darbinot iekārtas, kas rada vibrācijas.
Grīdas ekspluatācija pieļaujama ne ātrāk kā divas nedēļās pēc betonēšanas darbu pabeigšanas vai pēc betona stiprības pārbaudes, ja rezultāti uzrāda, ka ir sasniegti 80% no projektētās betona stiprības. Pilnīga grīdas ekspluatācija pieļaujama tikai pēc projektā paredzētās 100% stiprības sasniegšanas.
Tīras grīdas virsmu ir nepieciešams pasargāt pret smagu  priekšmetu,  metināšanas darbu  pārpalikumiem un citiem bojājumiem. Grīdas pasargāšanu pret bojājumiem un citiem piesārņojumiem nodrošina  katrs Darbuzņēmējs atsevišķi, kas veic darbus. Grīda jānosedz ar preskartonu.

Rukuma-deformācijas šuves griešana un aizpildīšana

Rukuma-deformācijas šuves nodrošina kompensāciju rukuma-temperatūras procesos, notiekušās betona grīdā žūšanas laika un temperatūras lineāras deformācijas plātnē ekspluatācijas laika. Šuvju izvietojums max 6x6m, tās iegriež ne vēlāk ka 48 stundas pēc betonēšanas ar betona griezēju HUSQVARNA FS400LV. Šuves dziļums ir 1/3 daļa no betona plātnes biezuma. Pēc tam šuves tiek aizpildās tikai tīrai grīdai, kur nav paredzēts segums[footnoteRef:2], ar speciālu poliuretānu masu Soudal Flex 36FL/Penosil PU High modulus ne ātrāk kā pēc 28 dienām pirms tam grīdas šuves apstrādājot ar poliuretāna grunti un iestrādājos šuvēs speciālu striķi, saskaņā ar iestrādes tehnoloģiju saskaņā ar iestrādes tehnoloģiju.  [2:  Betona šuvju risinājums ir atkarīgs no grīdas segumu ražotāju izvirzāmām prasībām pamatnēm] 


Kvalitāte.

Grīdas līdzenumu kvalitāte ir atbilstoši somu normām BY45-BLY7 2023 
- Linolejam A-3-III
- Bez seguma A0(A)-2-II

Grīda kvalitāte betonēšanas laikā tiek kontrolēta ar lāzernivelieri. Ja tiek definētas atkāpes no standarta BY45-BLY7 2023 (skatīt 1. tabulu - Maksimālas atļautas gluduma atšķirības), A klases grīdām uz 2 m – 2 mm, tad tiek veikta betona grīdas virsmas slīpēšana ar dimanta iekārtam līdz tiek panākti nepieciešamā kvalitāte. Pēc  28  dienām  tiek  veikts betona paraugu spiedes pārbaudes tests. Rezultāti tiek ievietoti BIS platformā. Pie grīdas pieņemšanas būvuzraugs veic pārbaudi, izmantojot 2m garu latu, lai pārbaudītu grīdas līdzenuma atbilstību augstāk minētajām normām, saskaņā ar Zīmējumu nr.1 un nr.2. Apkārt sienām, kolonnām, stabiem jeb citām konstrukcijām vai komunikācijām - grīdas kvalitātes prasības tiek pieņemtas kā C klase. 
Tīras grīdas virsmu ir nepieciešams pasargāt pret smagu  priekšmetu,  metināšanas darbu  un citiem bojājumiem. Grīdas pasargāšanu pret bojājumiem nodrošina Galvenais būvdarbu veicējs, kas veic darbus. Grīdas atbilstība notiek sekojošā kārtībā: Koro Būve iesniedz izpildmērījumu (nivelēšanas izpildshēma), pēc tam Galvenais būvdarbu veicējs veic pārbaudi ar latu izlases kārtībā
Nav pieņemts nekādu īpašu prasību uz virsmas izskatu vai toni - nav dekoratīva vai pulēta grīdas virsma, bet industriāla betona grīda, ir pieļaujama betona virsmas krāsas toņa neviendabīgums, jeb apdares pēdu neviendabīgums, mikroplaisas uz virsmas.
Ja plātnē paradās plaisas, tad tās labo jeb salīmē plaisu ar epoksīda līmi visā tās garumā.
Smalkas plaisas <1 mm; (pilnīga pildvielas saķere) nav nepieciešama līmēšana.
Vidējas plaisas 1 - 1,5 mm (daļēja slodzes pārnešana, ~15% - 1.5mm) -nepieciešams salīmēt.
Lielas plaisas >1,5 mm (ierobežota vai bez slogošanas) – nepieciešama līmēšana ar perpendikulāro stiegrošanu.
Ja lokālas vietas virsma atslāņojas, virsma tiek slīpēta un uzklāta speciāla remont masa – virsma tiek lokāli noslīpēta, nogruntēta ar dziļo grunti un aizšpaktelēta ar remonta špakteļmasu (piemēram Mapei R4).
Visām grīdas iestrādātam komunikācijām jābūt uzstādītām projekta paredzētajā augstuma atzīmē, vismaz 3 dienas pirms betonēšanas un nostiprinātam tā, lai grīdas betonēšanas laikā neizkustas. Visām komunikācijām un jebkādām konstrukcijām, detaļām utt. saistītām ar grīdas iestrādes tehnoloģiju, jābūt aizsargātiem tā, lai betons neiekļūt un nesabojā citus darbus.
Nav pieļaujama jebkāda veida vibrācija, kas var  ietekmēt grīdas kvalitāti (piem. vibroveltni, smaga tehnikas, demontāžas darbi utt.) grīdas izbūves laikā, kā arī pēc betonēšanas.
Atļauts pārvietoties ar smago tehniku un noslogot ar materiāliem; ne ātrāk kā pēc 10 dienām. (vai sasniedzot 80% no betona stiprības). Pec grīdas betonēšanas nav pieļaujama pamatnes blietēšana (vibrācija) objektā, tikai sasniedzot 80% no betona stiprības.
[image: ][image: ]Zīmējums Nr.1
Zīmējums Nr.2


Tabula Nr.1  Maksimālas atļautās gluduma atšķirības
	Gluduma
tolerance
	Izmērīšanas
garums         L (mm)
	Maksimālā
atļauta atšķirība (mm)
	Maksimālā
atļauta atšķirība (mm)
	Maksimālā
atļauta atšķirība (mm)
	Maksimālā
atļauta atšķirība (mm)

	
	
	Klase

	
	
	A0
	A
	B
	C

	Sazobe
	
	0
	0
	1
	1

	Atšķirība     no
horizontālās plaknes vai no noteiktā slīpuma (sk.zīmējumus
1. un 2.)
	Līdz 200
Līdz 700
Līdz 2000
Līdz 7000
Virs 7000
	1
2
4
7
10
	2
4
7
10
14
	3
6
10
14
20
	4
8
14
20
28

















Pēc betonēšanas darbu veikšanas, balstoties uz projekta rasējumiem un sertificētā ģeodēzista dotās 0.000 augstuma atzīmes, izstrādā iebetonētās grīdas plātnes izpildshēmu. 
Šķiedru skaits uz grīdas virsmas (tērauda šķiedru betons) 
Uz betona grīdas virsmas paliks redzams zināms daudzums tērauda šķiedru. Zemāk ir norādīts virsmā paliekošo šķiedru skaita ieteicamais aprēķināšanas veids atkarībā no grīdas virsmā  redzamā šķiedru vidējā skaita uz 1 m2. Šķiedras, kuras novietojušās tā, ka daļa to ir izlīdusi ārā no betona plaknes, tiek nogrieztas un to darbības pēdas tiek likvidētas. 

Grīdas virsmā paliekošo šķiedru skaita aprēķināšana:
1) Visa grīdas platība jāsadala 100 m2 lielos kvadrātos,
2) no šiem kvadrātiem jāizvēlas nejaušs skaits n: 
a) n = 5, ja grīdas platība ≤10000 m2
b) n = 10, ja grīdas platība ≥10000 m2
3) No katra izvēlētā kvadrāta jāatdala 5 × 1 m2 liela zona, jāsaskaita tajā esošās šķiedras,
4) Jāaprēķina vidējais šķiedru skaits uz 1 m2 (X: m2),
5) Virsmā paliekošo šķiedru atļautais skaits (X/m2)

	Grīdas tips
	Augsts kvalitātes līmenis
	Parasts kvalitātes līmenis

	Bez virsmas cietinātāja
	ŠĶIEDRU SKAITS: MAZĀK NEKĀ 6
	ŠĶIEDRU SKAITS: no 6 līdz 10

	Ar virsmas cietinātāju
	ŠĶIEDRU SKAITS: MAZĀK NEKĀ 3
	ŠĶIEDRU SKAITS: no 3 līdz 6


Tabula Nr.2 Fibru daudzums uz 1 m2

Tiek pieņemts, ka pieļaujamas ir 6 - 10 šķiedras uz 1 m2, kas ir izvirzītas no grīdas plaknes un nav uzskatāms par defektu.

Iespējamo defektu labošana

Grīdu toņa neviendabīgums netiek uzskatīts par defektu, tas veidojas dabiski un to nevar ietekmēt, ja vienīgais projektā nav prasību par grīdu toni kas atšķirās no dabīgas krāsas.
Ja fibras daudzums uz virsmas ir lielāks nekā noteikts, tad fibras lokāli tiek nokniebtas ar knaiblēm tik zemu cik tas ir iespējāms (tāpat var būt jūtama ar pirkstu vai pa to pārvietojoties), Jāņem vērā, ka fibru kniebšanas laikā var veidoties nelielas gropes jo fibra bojā betona virsmu.
Grīdas virsmas atslāņošanās vai saplaisāšana – ja defekts nav saistīts ar p.4.1; 4.8 prasību izpildīšanu, un defekts radās cita apstākļa ietekmēs dēļ, tad defekta labošana notiek sekojoši: grīdas virsma tiek noslīpēta līdz 10mm un iestrādāts pašizlīdzinošais sastāvs (piem. Mira cemplan).

Nepieciešamie būvju nospraušanas darbi

[bookmark: _Hlk94789820]Objektā jābūt paredzētas grīdas augstuma sertificēta ģeodēzijas augstuma atzīmei lai pēc tās vadīties veicot betonēšanas darbus. Atzīmi uzrāda objekta atbildīgais būvdarbu vadītājs.

Būvmašīnu, tehnoloģiskā un montāžas aprīkojuma saraksts

Betona griezējs - HUSQVARNA FS400LV
Lāzernivelieris - HILTI PRE3
Divdisku betonaslīpmašina Barikell OL-90
Betonaslīpmašina BARIKELL MOSKITO 4-60
Kravas automašīna
Mikroautobuss - kravas
Betona slīpmašīna BARIKELL MOSKITO 4-60
Betona sūknis 18 – 47 m
Betona mikseris 8 – 9 m3

Pielikumi
1.pielikums
Somu normatīva BY45-BLY7 2000 tulkojums

Klasifikācijas sistēmas izmantošana un piemērošana.
Attiecībā  uz  jebkuru  grīdu  tiek  parasti  izteiktas  prasības,  ņemot  vērā  iepriekšējā  daļā  norādītos kvalitātes faktorus. Kvalitātes faktoru prasības tiek noteiktas projektēšanas stadijā, atbilstoši grīdas izmantošanas mērķiem. Veicot kvalitātes klases noteikšanu, jāņem vērā arī darbu tehnoloģija, pēc kuras tiek grīda būvēta. Izejot no grīdas izmantošanas mērķiem, pieprasīto kvalitātes līmeni var paaugstināt, attiecībā uz vienu vai vairākiem kvalitātes faktoriem.

Kaut gan kvalitātes klasi, ņemot vērā dažādas īpašības, var brīvi izvēlēties, tomēr, jāņem vērā, ka dažas īpašības, piemēram, nodilumizturība un betona stiprums, ir savstarpēji saistītas.

Ja grīdas tiek izlīdzinātas ar grīdas pašizlīdzinošo maisījumu vai tiek pārklātas ar grīdas segumu, tad gluduma prasības tiek piemērotas pirms grīdas pašizlīdzinoša maisījuma vai grīdas seguma uzklāšanas.

Betona stiprības klasi tiek ieteikts izvēlēties, ņemot vērā konstrukcijas īpatnības.

Kvalitātes prasības

Gludums

Vispārīgi

Gluduma vērtēšanai tiek izmantota grīdā esoša robainā sazobe, viļņveidīgums vai slīpuma kļūdas, bet, nevis virsmas raupjums/grumbuļainums. Gludums tiek salīdzināts ar horizontālo plakni vai, gadījumā, ja runa ir par slīpu grīdu, tad ar noteikto slīpumu. (zīmējumi 1.1 un 1.2.). Grīdu var klasificēt pēc daļām,  kad  robežas ir  noteiktas, atbilstoši grīdas lietošanas mērķiem, vai  arī  sakrīt  ar  ēkas  daļu dabiskām robežām. Gludums tiek pārbaudīts kopumā, ja sadalījums nav paredzēts. 

Gluduma prasības
Gluduma tolerances nevar nevienā vietā, neņemot vērā atsevišķi norādītās, otršķirīgās vietas, pārsniegt tabulā 1.2 norādītās vērtības. Par otršķirīgām zonām var ražošanas un noliktavas telpās uzskatīt virsmas (laukumus), kas izvirzījušās no sienām un stabiem vai kolonnām tālāk, nekā 500mm. Minēto zonu gludumu jāpieņem par vienu gluduma pakāpi mazāk, ja par minēto vietu nav konkrētu vienošanos. Dzīvojamās ēkās un biroju ēkās tādas otršķirīgas zonas nav paredzētas.

Tabula 1.2. Maksimālas atļautas gluduma atšķirības

	Gluduma
tolerance
	Izmērīšanas
garums         L (mm)
	Maksimālā
atļauta atšķirība (mm)
	
	
	

	
	
	A0
	A
	B
	C

	Sazobe
	
	0
	0
	1
	1

	Atšķirība     no
horizontālās plaknes vai no noteiktā slīpuma (sk.zīmējumi
1.1. un 1.2.)
	Līdz 200
Līdz 700
Līdz 2000
Līdz 7000
Virs 7000
	1
2
4
7
10
	2
4
7
10
14
	3
6
10
14
20
	4
8
14
20
28



Gluduma izmērīšana
Gluduma mērīšana notiek ar verificētu mērīšanas lati. Gluduma prasību sasniegšanas ievērošana notiek visu darbu veikšanas laikā. Pirms darba nodošanas vai nodošanas laikā tiek veikta pieņemšanas objektu mērīšana gan darbu veicēja, kā arī darbu pieņēmēja klātbūtnē, ja neviena no pusēm neuzskata mērīšanu par nevajadzīgu. Mērīšana notiek vismaz divās līnijās, kas atrodas viena pret otru perpendikulāri, grīdas vissnegludākajā zonā. Mērīšana var notikt arī pāri šuvēm. Mērīšanas rezultāti tiek izteikti ar 1mm  precizitāti,  noapaļojot  līdz  tuvākajam  pilnajām  milimetram.  Gluduma  atšķirību  mērīšanas princips ir norādīts zīmējumos 1.1. un 1.2.

Zīmējums 1.1 un 1.2
L - Mērīšanas lata (lineāls)
H - Augstums, mm

Nodilumizturība
Jā  nepieciešams veikt  šo  parbaudi, par  to  vienojas atseviški ar  pasūtītāju par  papildus samaksu.  Par nodilumu šajās klasifikācijās instrukcijās tiek uzskatīts no testēšanas ierīces tēraudriteņu puses izraisītie nodilumi uz tīras betona virsmas, kas nav nokrāsoti, piesūcināti vai citādi apstrādāti. Tamdēļ ir ļoti svarīgi izvēlēties testēšanas zonas  un  tās  aizsargāt, kamēr tās nav apstrādātas ar  kādu negaistošo profilaktisko slāni (vielu). Par nodilumizturības nodrošināšanas tehnoloģijām var iegūt informāciju daļā

Biezuma atšķirības.
Maksimālās atļautās biezuma atšķirības betona grīdu gadījumos, ja grīdas ir uzklātas uz  šķembas pamatnes.

Par biezuma atšķirībām tiek uzskatītas betona plātnes biezuma svārstības, salīdzinājumā ar projektā norādīto grīdas plātnes biezumu. Mērīšanas rezultātu vidējai vērtībai jābūt vismaz vienādai ar projekta biezumu. Lai izvairītos no grīdas biezumu svārstībām, tabulā 1.7. norādītas prasības tiek noteiktas arī attiecībā uz augstuma atzīmēm, kas atteicās uz augsnes pamatu zem grīdas.

Biezuma svārstības nedrīkst pārsniegt tabulā 1.6. norādītos rādītājus.

Attiecībā uz grīdām ar sasaisti (saķeri) ir ieteicams noteikt minimāla biezuma prasības, nevis prasības, attiecībā uz biezuma svārstībām. Vispārīgie noteikumi varētu būt tādi, ka betona grīdas, attiecībā uz kurām ir paredzēts to virsmu nodilums, minimālais biezums bez speciālās virsmas apstrādes būtu vismaz 40mm. Tāds ieteikums atteicās arī uz betona grīdām, kas tiek pārklātas ar segumu. Ja grīdas plātnes biezums pārsniedz 40mm, tad tas ļauj izmantot apjoma samazināšanu mazinošo 12mm šķembu frakciju.

Tabula 1.6. Maksimālās atļautas biezuma atšķirības atsevišķos gadījumos.

	Maksimāli atļautā biezuma atšķirība %-os, salīdzinājumā ar projekta biezumu   
+ nozīmē atšķirību no projekta augstuma uz augšu un 
– uz leju.       
	-15% + 20%



Grīdas uz grunts pamatu augstuma zīmju atšķirības nedrīkst atšķirties no projekta augstumiem vairāk, nekā norādīts tabulā 1.7. Ja tie ir izpildīti, tad parasti ir arī iespējams nodrošināt grīdas plātnes atļautās atšķirības. Pamata gludums nav tieši saistīts ar dažādu klašu grīdu biezuma atšķirībām. Tamdēļ biezuma atšķirības darbu veikšanas laikā rūpīgi jāievēro. 

Tabula 1.7. Grīdas uz grunts pamata augstuma zīmju atļautās atšķirības

	Pamata atļautās augstuma zīmju atšķirības %-os, 
no grīdas plātnes projekta biezuma, visās klasēs. 
+ nozīmē atšķirību no projekta augstuma uz augšu un 
– uz leju.
	-15% + 20%



1.5. Neklasificētas kvalitātes rādītāji

1.5.1. Vispārīga informācija

Dažos gadījumos, attiecībā uz grīdām jānoteic arī iepriekš neapskatītas kvalitātes prasības. Tādas prasības tiek sauktas par neklasificētām kvalitātes prasībām.

1.5.2. Nožūšana
Betona nosacītā nožūšanas grafika nodrošināšanai, nožūšanu ietekmējušie faktori jāievēro jau grīdas projektēšanas un būvēšanas stadijā. Nožūšanu ietekmējošie faktori ir citu starpā – pamats, betonēšanas veids, betona javas sastāvs, pēcapstrādes veids, telpas iekšējā temperatūra, relatīvais gaisa mitrums, grīdas aizsargāšana no nevajadzīgas apsmidzināšanas.

1.5.8. Izskats

Jautājumi par grīdas galīgo apstrādi tiek izlemti pirms grīdas darbu uzsākšanas, ja, attiecībā uz grīdu tiek izteiktas speciālas prasības par izskatu, ja nav minēts, tad pieņemts, ka tas nav būtiski un tādu īpašību skaitā ietilpst krāsas toņa neviendabīgums (īpaši krāsainu betonu gadījumā), apdares pēdu neviendabīgums, mikroplaisas uz virsmas, krāsas un lakas struktūra utt. Prasību izteikšanas gadījumos var papildus vārdiskiem noskaidrojumiem izmantot salīdzinājumu ar kādu jau esošo grīdu vai paraugplatību (EST – põrandalapp).

Šķiedru skaits uz grīdas virsmas (tērauda šķiedras betons)

Tērauda šķiedras betona grīdās zināms šķiedru daudzums palieks redzams. Zemāk ir norādīts virsmā paliekošo šķiedru skaita ieteicams aprēķināšanas veids; parastas un augstās kvalitātes grīdas virsmā redzamo šķiedru vidējais skaits uz 1m2. Ja attiecībā uz grīdu tiek pieprasīta iepriekš norādīta augsta kvalitāte, tad minētai prasībai jābūt fiksētai projektā, ja nav minēts, tad pieņemta standarta klase B.

Grīdas virsmā paliekošo šķiedru skaita aprēķināšana

- Visa grīdas platība jāsadala 100m2 lielos kvadrātos
-no šiem kvadrātiem jāizveļas nejaušs skaits n
-n=5, ja grīdas platība ≤ 10000m2
-n=10, ja grīdas platība ≥ 10000m2

No katra izvēlēta kvadrāta jāatdala 5x1m2 liela zona, jāsaskaita tajā esošas šķiedras
Jāaprēķina vidējais šķiedru skaits uz 1 m2 (X: m2) Virsmā paliekošo šķiedru atļautais skaits (X/m2)
Tabula 1.8. (Virsmas cietinātājs – Neodur HE2)

	Grīdas tips
	Augstais kvalitātes līmenis
	Parastais kvalitātes līmenis

	Bez virsmas cietinātāja
	ŠĶIEDRU SKAITS: MAZĀK, NEKĀ 6
	ŠĶIEDRU SKAITS: no 6 līdz 10

	Ar virsmas cietinātāju
	ŠĶIEDRU SKAITS: MAZĀK, NEKĀ 3
	ŠĶIEDRU SKAITS: no 3 līdz 6



Gadījumā, ja, attiecībā uz grīdu tiek pieprasīts absolūtais šķiedru trūkums, tad uz plātnes, kas ir izgatavota no tērauda šķiedras betona, jāuzlej speciālais plānais virsmas betona slānis, izmantojot, piemēram, metodi – svaigs uz svaigu.

Attiecīgai prasībai jābūt fiksētai Būvprojektā.

